Ypäjän vaakuna

Ypäjän kunnanvaakuna on saanut aiheensa Ypäjän historiasta ja elinkeinosta. Vaakunassa annetaan kohtalaisen tarkka kuva vuonna 1901 puretun vanhan Perttulan kappelikirkon kellotapulista. Tähkä viittaa kunnassa harjoitettuun maatalouteen.

Vaakunan on suunnitellut Aukusti Tuhka, ja se vahvistettiin käyttöön 27. kesäkuuta 1949. Vaakunan selitys on ”halkoisen kilven vasemmassa sinisessä kentässä hopeinen maalaiskirkon kellotapuli, oikeassa hopeisessa kentässä punainen tähkä”Kunnat.net. Vaakunan historia on siinä mielessä erityinen, että Ypäjän vaakuna oli yksi ensimmäisistä suomenkielisten maalaiskuntien vaakunoista. Suomenkielisten parissa innostuksen vaakunoihin herätti 1940–luvun lopulla professori Esko Aaltonen. Aukusti Tuhka piirsikin tämän vaikutuksesta usealle Lounais-Hämeen kunnalle epäviralliset vaakunat, mutta heraldisen asiantuntemuksen lisäännyttyä näistä vahvistettiin myöhemmin virallisesti ainoastaan Ypäjän vaakuna hieman muunneltuna.

 Lähteet 


 Viitteet 

Luokka:Suomen kuntien vaakunat
Vaakuna